《初秋病中作五言呈君锡待制介夫学士》
宋代·刘敞

蹇浅闇闻道，螴蜳自焚和。负兹岁阴改，闭阁秋风过。

浓露变园草，号蝉翳庭柯。览时怅颓暮，顾影惊婆娑。

平生江湖尚，薄游不愿多。奚为役外物，况乃淹旧疴。

徂西识艽野，采菽聆悲歌。今昔容不同，情感殆靡他。

劳生共逆旅，驰景均腾波。行矣自免归，息阴安薜萝。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。